Title: ประกาศเทศบาลตำบลประตูป่า เรื่อง การดำเนินการตามพระราชบัญญัติข้อมูลข่าวสารของราชการ พ.ศ. 2540 เกี่ยวกับข้อมูลข่าวสารส่วนบุคคลของเทศบาลตำบลประตูป่า

ประกาศเทศบาลตำบลประตูป่า

ประกาศเทศบาลตำบลประตูป่า
เรื่อง
การดำเนินการตามพระราชบัญญัติข้อมูลข่าวสารของราชการ พ.ศ. ๒๕๔๐
เกี่ยวกับข้อมูลข่าวสารส่วนบุคคลของเทศบาลตำบลประตูป่า[๑]

เพื่อให้เป็นไปตามมาตรา ๒๓ (๓)
แห่งพระราชบัญญัติข้อมูลข่าวสารของราชการ พ.ศ. ๒๕๔๐ และข้อ ๑๒ แห่งระเบียบเทศบาลตำบลประตูป่า
ว่าด้วยข้อมูลข่าวสารของราชการ พ.ศ. ๒๕๕๓ ที่กำหนดให้หน่วยงานของรัฐต้องปฏิบัติเกี่ยวกับการจัดระบบข้อมูลข่าวสารส่วนบุคคล
โดยจัดให้มีการพิมพ์ในราชกิจจานุเบกษา และตรวจสอบแก้ไขให้ถูกต้องอยู่เสมอ

เทศบาลตำบลประตูป่าจึงได้จัดระบบข้อมูลข่าวสารส่วนบุคคลตามพระราชบัญญัติดังกล่าวไว้
ดังต่อไปนี้

๑.  ประเภทของบุคคลที่มีการเก็บข้อมูลไว้
๑.๑ คณะผู้บริหารและสมาชิกสภาเทศบาล
๑.๒ พนักงานเทศบาล
๑.๓ ลูกจ้างประจำ/พนักงานจ้าง

๒.  ประเภทของระบบข้อมูลข่าวสารบุคคล
๒.๑ ทะเบียนประวัติคณะผู้บริหารและสมาชิกสภาเทศบาล
๒.๒ บัตรประวัติ/แฟ้มประวัติ พนักงานเทศบาล
ลูกจ้างประจำและพนักงานจ้าง

๓.  ลักษณะการใช้ข้อมูลตามปกติ
- ใช้ในการบริหารงานบุคคลของหน่วยงาน

๔.  วิธีการขอตรวจดูข้อมูลข่าวสารของเจ้าของข้อมูล
๔.๑ กรอกแบบคำขอตรวจดูทะเบียนประวัติ บัตรประวัติและแฟ้มประวัติ
๔.๒ นายกเทศมนตรีหรือผู้ที่ได้รับมอบหมายเป็นผู้พิจารณาอนุมัติ

๕.  วิธีการขอแก้ไขเปลี่ยนแปลงข้อมูล
๕.๑ การขอแก้ไขวัน เดือน ปีเกิด
ให้ปฏิบัติตามระเบียบสำนักนายกรัฐมนตรีว่าด้วยการแก้ไขวัน เดือน ปีเกิด
ในทะเบียนประวัติข้าราชการ พ.ศ. ๒๕๔๘
๕.๒ การขอแก้ไขเพิ่มเติมรายการในบัตรประวัติ/แฟ้มประวัติ
มีแนวทางปฏิบัติดังนี้
๕.๒.๑
รายการแก้ไขเปลี่ยนแปลงหรือเพิ่มเติมที่ต้องแจ้งให้หน่วยงานทราบเพื่อบันทึกในบัตรประวัติ/แฟ้มประวัติ
- การได้รับการบรรจุแต่งตั้ง การย้าย การโอน การรับโอน
การเลื่อนระดับ การเลื่อนขั้นเงินเดือน โดยแนบเอกสารสำเนาหลักฐานที่เกี่ยวข้องให้หน่วยงานจำนวน
๑ ชุด
- การได้เข้ารับการอบรม ดูงาน
และได้รับเครื่องราชอิสริยาภรณ์แจ้งการเปลี่ยนแปลงหรือเพิ่มเติมรายการดังกล่าว
โดยแนบเอกสารสำเนาหลักฐานที่เกี่ยวข้องให้หน่วยงานจำนวน ๑ ชุด
- การเพิ่มวุฒิการศึกษา ใช้หลักฐานสำเนาประกาศนียบัตร
ปริญญาบัตรและสำเนาใบแสดงผลการศึกษา (Transcript) โดยแนบเอกสารสำเนาหลักฐานที่เกี่ยวข้องให้หน่วยงานจำนวน
๑ ชุด
- การเปลี่ยนชื่อตัว - ชื่อสกุล ให้แจ้งการเปลี่ยนแปลง
โดยแนบสำเนาเอกสารหลักฐานใบเปลี่ยนชื่อตัว - ชื่อสกุล พร้อมสำเนาทะเบียนบ้าน
โดยแนบเอกสารสำเนาหลักฐานที่เกี่ยวข้องให้หน่วยงานจำนวน ๑ ชุด
- การเพิ่มเติมรายการอื่น ๆ เช่น การได้รับการคัดเลือกเป็นข้าราชการดีเด่น ฯลฯ
ให้ส่งสำเนาใบประกาศหรือหลักฐานอื่น ๆ ที่เกี่ยวข้องให้หน่วยงานจำนวน ๑ ชุด
๕.๒.๒ สำเนาเอกสารหลักฐานที่ส่งให้หน่วยงานเพื่อขอแก้ไขเปลี่ยนแปลงข้อมูลจะต้องมีคำรับรองว่า
สำเนาถูกต้อง พร้อมลงลายมือชื่อรับรองทุกครั้ง ตามข้อ ๓๑
แห่งระเบียบสำนักนายกรัฐมนตรี ว่าด้วยงานสารบรรณ พ.ศ. ๒๕๒๖

๖.  แหล่งที่มาของข้อมูล
๖.๑ เจ้าของประวัติ
๖.๒ คำสั่งการบรรจุแต่งตั้ง การย้าย การโอน การรับโอน การเลื่อนระดับ
การเลื่อนขั้นเงินเดือน
๖.๓ คำสั่งอื่น ๆ ที่เกี่ยวข้องกับเจ้าของประวัติ

จึงประกาศให้ทราบโดยทั่วกัน

ประกาศ
ณ วันที่ ๑๕ ตุลาคม พ.ศ. ๒๕๕๓
มานพ  อินสี
นายกเทศมนตรีตำบลประตูป่า

ปริยานุช/ผู้จัดทำ
๒๑ มกราคม ๒๕๕๔

ณัฐวดี/ตรวจ
๒๑ มกราคม ๒๕๕๔

[๑] ราชกิจจานุเบกษา
เล่ม ๑๒๘/ตอนพิเศษ ๒ ง/หน้า ๖๖/๑๐ มกราคม ๒๕๕๔